kardosdrur/scandi-wiki huggingface dataset:
Ribbegopler

Ribbegopler () er en betegnelse for en dyrerække. Jordens ældste og første dyr menes at være ribbegoplerne. (Ribbegopler forveksles ofte med gopler, men de tilhører en anden række.)

Beskrivelse 
Ribbegoplerne har otte striber/"ribber", der løber fra dens top til bund. Hver af disse ribber består af små tværstillede blade, der består af fimrehår. Bladene anvender den til at svømme med.

De fleste af ribbegoplerne har to lange tentakler – en i hver side – med klæbeceller. I dens "hoved" sidder et ligevægtsorgan, der koordinerer bevægelserne, så den ikke bare flyder rundt på må og få. Desuden har den to mundlapper, der anvendes til at indfange føde: Plankton, samt fiskeæg og -larver.

Forplantning 
Ribbegoplen er hermafrodit, men det er dog fortsat noget uklart, hvorvidt den er i stand til at befrugte sig selv eller om den behøver en partner. Visse larver af goplen bliver kønsmodne og formerer sig allerede inden de er voksne. Således kan der forekomme en kæmpevækst, hvis livsbetingelserne er gode. Normalt bliver den kønsmoden nogle uger efter at den er udklækket og kan på 10 dage producere 12.000 æg.

Artseksempler 
I farvandene omkring Danmark findes den lille stikkelsbærgople (Pleurobrachia pileus), den større tolappet ribbegople (Bolinopsis infundibulum), samt stor ribbegople (Beroe cucumis). Endelig er Amerikansk ribbegople ("dræbergoplen") blevet observeret primo 2007.

Se også 
 Gopler

Kilder 

 Hans Ulrik Riisgaard : Mnemiopsis-ribbegople i danske farvande
Jerusalemskors

Jerusalemskors er et symbol, som består af et krykkekors (hammerkors) ledsaget af fire små græske kors placeret i hjørnerne mellem korsarmene. Hovedelementet i Jerusalemskorset består således af et kors med fire lige lange arme, som hver ender i et T, mens de fire bifigurer er simple kors med fire lige lange arme.

Jerusalemskorset har været brugt som et symbol på Jesu befaling om at sprede budskabet ud til alle folk. Korset kaldes af den grund også evangelisationskors eller missionskors.

Navnet Jerusalemskors kommer af, at det blev brugt i våbenskjoldet til det kristne korsfarerrige Jerusalem. Dette våben har den usædvanlige sammensætning af en figur i guld (gul) på sølvbund. Sammensætningen indgår som et eget felt i våbenskjoldene for nogle fyrster og slægter som nedstammer fra konger i korsfarerriget. Farvekombinationen guld og sølv indgår i kristen lyssymbolik og findes bl.a. i faner på Bayeux-tapetet, i Vatikanets flag og i Nord-Trøndelags landskabsvåben.

Jerusalemskorset er det officielle symbol i Gravridderordenen.

Symboler
Heraldik
Kors
Channel One

Channel One (1980-1983) – tidlig københavnsk punkrock klub og trendy hang-out bar på Farvergade 10 nær Rådhuspladsen, der åbnede den 4. oktober 1980. Klubben tiltrak folk fra både luksus punkbevægelsen, bøssekulturen, modespottere og musikere. Stedets trendy status gjorde bl.a. at bands som Duran Duran, The Clash og Spandau Ballet valgte at hænge ud der efter deres tidlige koncerter. Klubben blev startet af Rena Kiroff og Steen Frederiksen.

Spillesteder i København
Etableret i 1980
Ophørt i 1983
Indre By (København)
Fodboldkultur

Udtrykket fodboldkultur eller fankultur dækker bredt de aktiviteter og fænomener der er opstået i kølvandet på udbredelsen og populariteten af fodboldsporten. Herunder kan nævnes ritualer, fansange, popsange, fotografi, film eller litteratur. 

Især siden det er blevet muligt for tilhængerne af de enkelte lande og klubber at følge begivenhederne for deres yndlingshold, enten ved rejser eller via fjernsyn, har dette fænomen bredt sig så fx japanere eller kinesere sagtens kan være lidenskabelige tilhængere af en engelsk eller spansk klub.

Forfatter bag bøger om fankultur, Lasse Højstrup Sørensen, beskriver i sin bog "FodboldØje" sit indtryk af den britiske fankultur, som i høj grad har dannet udgangspunkt for den fankultur der findes i mange andre lande i dag. Her beskriver han fansene af Northampton, da på daværende tidspunkt spillede i den tredjebedste række i England.

Kilder

Litteratur 

 Helmut Böttiger: Kein Mann, kein Schuß, kein Tor. München, C.H.Beck 1993
 Dirk Schümer: Gott ist rund. Die Kultur des Fußballs. Berlin, Berlin Verlag 1996
 Klaus Theweleit: Tor zur Welt. Fußball als Realitätsmodell. Köln, Kiepenheuer & Witsch 2004
 Lasse Sørensen: "Fodboldøje – en rejse i fodboldens univers."

Eksterne henvisninger 
  Fodboldøje af Lasse Sørensen, dansk bog og om fodbold og fankultur 
Engelske henvisninger:
 FootballCulture.net – a website run by the British Council exploring Football Culture (Internet Archive copy)
 Footballers are Idiots  – a website compiling the best of footballers' bad behaviour
 FIFA Code of Conduct for Football 
 Football Against Racism in Europe 
 The Global Game – World Football, Women's Football, Media, Culture 
 Nouvelle Fédération Board website 
Tyske henvisninger:
 Homepage von 11 Freunde 
 Deutsche Akademie für Fußballkultur 
 fussball-landschaft.de  Platz für Fußballkultur
 Bernd Herrmann: Die Kirsche im Dorf lassen 
 Matthias Dell: Der Held kickt heute demokratisch *'
Álvaro Mejía

Álvaro Mejía kan henvise til:
 Álvaro Mejía Pérez (født 1982), spansk fodboldspiller
 Álvaro Mejía Castrillón, Colombiansk cykelrytter som vandt den hvide ungdomstrøje i 1991
 Álvaro Mejía (løber), Colombiansk lang distance løber og Boston Marathon 1971 vinder
Dameligaen

Dameligaen er navnet på den bedste basketballliga for damer i Danmark. Dameligaen står for afvikling af Danmarksmesterskabet for damer i basketball. Ligaen har været en selvstændig juridisk enhed siden 2001. SISU er den mest vindende klub, med 20 Danmarksmesterskaber, senest i 2014.

Holdene i Dameligaen

Danmarksmestre siden 1958

Kåringer

Statistical leaders

All-time rekorder 
Siden 2002, opdateret 12/10-2017.

Rekorder 
Siden 2002, opdateret 12/10-2017.

Eksterne henvisninger 
 Den officielle side for Dameligaen 
 Danmarks Basketball Forbunds portal for spillet

Basketball i Danmark
Basketball-ligaer
Etableret i 1995
Robert Anton Wilson

Robert Anton Wilson (18. januar 1932 – 11. januar 2007) var en amerikansk forfatter og individualistisk anarkist, mest kendt for Schrödinger's Cat-trilogien samt The Illuminatus!, som han skrev sammen med Robert Shea. Wilson gav inspiration til den britiske musikgruppe The KLF.

Essayister fra USA
Romanforfattere fra USA
Dramatikere fra USA
Digtere fra USA
Anarkister
Le (flertydig)

Le kan henføre til flere artikler:

 Le – et høstredskab.
 Le (roman) – en roman af Herdis Møllehave.
 Le (navn) – et godkendt navn i Danmark, der p.t. bæres af 78 personer.
 Latter – at le eller smile højlydt
Gilles Delion

Gilles Delion (født 5. august 1966 i Saint-Étienne) er en tidligere fransk landvejscykelrytter. Hans største sejre har han fået ved at vinde Lombardiet Rundt i 1990 og den hvide ungdomstrøje i Tour de France 1990.

Eksterne henvisninger 

Mandlige cykelryttere fra Frankrig
Personer fra Saint-Étienne
Kaliber

Et våbens kaliber angiver den indvendige diameter af våbnets pibe (for skydevåben med kaliber under 20 mm) eller rør (for kaliber over 20 mm, fx kanoner eller mortérer) målt over riflingens felter i millimeter eller centimeter (for skibskanoner). Våbnets kaliber anvendes også indirekte til at angive rørets længde på en kanon. F.eks. betyder L25, at kanonens rør har en længde på 25 gange kanonens kaliber.

Normalt betyder et længere pibe/rør en længere skudvidde med den samme drivladning.

Kaliber kan også betyde projektilets diameter som decimal af en engelsk tomme (inch, symbol: "). En "salonpatron" som er 5,6 mm i diameter er derfor en kaliber .22 (0,22" = 5,588 mm).

Historie 
Kaliberbetegnelserne kommer fra haglbøssens hjemland, England, hvor kalibrene tilbage i 1800-tallet blev bestemt ved at støbe lige store runde kugler af et engelsk pund (454 gram) bly. Det løb som kuglerne akkurat kunne passere, fik en betegnelse efter det antal kugler, der blev ud af pundet. Valgte man derfor kugler svarende til diameteren på et givent løb og kunne støbe 12 stykker af et pund bly, fik løbet betegnelsen kaliber 12. Blev der 20 kugler af et pund bly, svarede kuglernes diameter til et kaliber 20 løb.

Eksterne henvisninger 

Skydevåben
Basketballklubben Falcon

Basketballklubben Falcon (normalt blot kaldt Falcon) er Danmarks største basketballklub. Klubben er hjemmehørende i Bülowsvejhallen på Frederiksberg og fokuserer i dag på ungdoms- og breddebasket med hold for børn fra 2-3 års alderen. Sidste gang både dame- og herreholdet optrådte i landets to bedste rækker (Dameligaen hhv. Basketligaen) var i sæsonen 2014/15. I sæsonen 2021/22 vendte Falcon tilbage til Kvindebasketligaen. 

Navnet Falcon viser dels tilknytningen til Frederiksberg Kommune, hvis byvåben har tre falke, og dels tilknytningen til Falkonergårdens Gymnasium.

Klubbens historie 
Falcon blev stiftet på Frederiksberg den 30. oktober 1958. Klubben blev stiftet af en gruppe elever på Falkonergårdens gymnasium under navnet Falkonisten. I 1962 blev navnet af praktiske årsager ændret til Falcon. Klubbens lange navn blev under resultatrubrikkerne i avisernes sportssektioner forkortet til "Falkon." og med inspiration fra USA lå det lige for at ændre navnet til Falcon.

Inspirationen til klubbens gule og sorte uniformer kommer sig af at klubben skulle vælge en farve til sine hold. Blå, grøn og rød m.fl. var taget af andre klubber, men den gule farve var ledig. Den sorte farve blev valgt, da den så godt ud på de gule uniformer. 

Falcon har vundet flere danmarksmesterskaber for seniorer og ungdom. Både på herre- og damesiden er det pr. 2023 blevet til seks DM-guld og fire sejre i Landspokalturneringen.

Med udgangen af sæsonen 2014/15 valgte klubben ikke at udnytte licenserne til Basketligaen og Dameligaen (nu Kvindebasketligaen) og dermed at ophøre med elitesatsningen. I stedet blev der udelukkende fokuseret på bredde- og ungdomsbasketball. Allerede i 2013 foretog klubben en udskilning af elitedelen fra klubben for at kunne koncentrere indsatsen på bredde- og ungdomssiden. Konsekvensen af de ændringer har betydet, at klubben er vokset fra 380 medlemmer i 2012 (DIFs medlemsstatistik) til at være Danmarks største basketballklub med 1.347 medlemmer i 2022 (DIFs medlemsstatistik). Falcon var er med 514 piger/kvinder i 2022 den klub indenfor holdsport med næstflest piger/kvinder som medlemmer.

Klubben har i dag ungdomshold fra U3 (dvs. under 4 år) til U19. I aldersgrupperne fra U3 til og med U6 er der tale om Mix hold, mens holdene i aldersgrupperne fra U7 og ældre opdeles i drenge og piger. Alle hold er inddelt i enkeltårgange efter fødselsår.

Klubbens seniorhold på damesiden går fra motionister til Kvindebasketligaen. Klubben valgte i sæsonen 2021/22 i samarbejder med Ajax og AKS Sportsgymnasium at rykke op i Kvindebasketligen. Fra sæsonen 2022/23 er samarbejdet ophørt og holdet i Kvindebasketligaen er fortsætter som et rent Falcon hold. 

På herresiden er der en række seniorhold fra motionister til 1. division.

Klubbens resultater

Herrer 
 4 DM-guld
 3 pokalmesterskaber

Damer 
 6 DM-guld
 4 pokalmesterskaber

Ekstern kilde/henvisning 
 Falcons officielle hjemmeside

Falcon
Frederiksberg
Etableret i 1958
Asterix og briterne (tegnefilm)

Asterix og briterne (Astérix chez les Bretons) er en fransk tegnefilm lanceret af Dargaud Films i 1986 og baseret på Asterix-albummet af samme navn.

Plot 

Cæsar invaderer Britannien, og de varmtvandsdrikkende weekendholdende briter falder hurtigt for de romerske styrker. Dog, en enkelt landsby holder stand men har brug for hjælp, så bysbarnet Fixfax drager efter hjælp hos sin fætter Asterix i Gallien. Asterix, Obelix, Idefix og Fixfax tager tilbage til Britannien med en tønde trylledrik, men romerne får nys om det, og en stædig lille romersk patrulje tager jagten op.

Danske stemmer 
 Ove Sprogøe – Asterix
 Nis Bank-Mikkelsen – Obelix

Franske stemmer 
 Roger Carel – Asterix
 Pierre Tornade – Obelix
 Graham Bushnell – Fixfax (fransk Jolitorax)
 Pierre Mondy – Cetinlapsus
 Maurice Risch – Châteaupétrus
 Roger Lumont – Stratocumulus
 Nicolas Silberg – General Motus
 Michel Gatineau – Sørøverkaptajn

Eksterne henvisninger 
 

Italienske film fra 1986
Tegnefilm fra Frankrig
Franske film fra 1986
Briterne (tegnefilm)
Asterix og Kleopatra (tegnefilm)

Asterix og Kleopatra (Astérix et Cléopâtre) er en fransk/belgisk tegnefilm lanceret i 1968 baseret på Asterix-albummet af samme navn.

Filmen er i betydeligt omfang en musical med tre individuelle sangnumre. Dertil kommer en række satiriske og surrealistiske indslag så som en syngende løve og en indgraveret julemand i en pyramide.

Plot 

I det fjerne Egypten vædder dronning Kleopatra med Cæsar om, at hun kan få bygget et palads på kun tre måneder. Arkitekten Linealis sættes på opgaven, men for at kunne overholde byggefristen i stedet for at ende som krokodillefoder har han brug for mirakler. Det kan Miraculix, Asterix, Obelix, Idefix og trylledrikken skaffe, men i Egypten sætter arkitektrivalen Kriminalis alt ind på at sabotere forehavenet. Og heller ikke Cæsar vil lade gallerne i fred.

Stemmer

Eksterne henvisninger 
 
 Asterix og Kleopatra på Danskestemmer  

Tegnefilm fra Frankrig
Franske film fra 1968
Kleopatra (tegnefilm)
Wenger

Wenger er en schweizisk knivproducent med hovedsæde i Delémont, Jura. Selskabet er især kendt som den ene af to officielle leverandører af schweizerkniven (Swiss Army knife); den anden leverandør er Victorinox, som overtog Wenger i foråret 2005. 

Fremstillingsvirksomheder fra Schweiz
Armbåndsursproducenter fra Schweiz
Etableret i 1893
Dagsnytt

Dagsnytt er navnet på den nyhedsudsendelse, der sendes hver time på NRKs radiokanaler P1 og P2 samt på P3 i aftentimerne. Med over 2 millioner daglige lyttere er Dagsnytt Norges suverænt største nyhedsmedie, og det norske søsterprogram til DRs Radioavisen. Redaktionen beskæftiger omkring 120 ansatte. Dagsnytt blev første gang sendt i 1934.

Indslagene leveres af Dagsnytts egne reportere, af NRKs faglige afdelinger (politisk, økonomi, udenrigs), af NRKs korrespondenter i udlandet og af NRKs tolv regionale distrikter.

Radioprogrammer
Super Bowl XXXVI

Super Bowl XXXVI (36) blev spillet i Louisiana Superdome i New Orleans, Louisiana. Den 3. februar 2002.

Kampen var imellen New England Patriots og St. Louis Rams.

Kampen endte med en 20 – 17 sejr til Patriots.

QB Tom Brady blev kåret som kampens MVP.

Scoring summary:
STL – FG: Jeff Wilkins 50 yards 3-0  St. Louis Rams.
NE – TD: Ty Law 47 yard interception return (Adam Vinatieri kick) 7-3  New England Patriots.
NE – TD: David Patten 8 yard pass fra Tom Brady (Adam Vinatieri kick) 14-3  New England Patriots.
NE – FG: Adam Vinatieri 37 yards 17-3  New England Patriots.
STL – TD: Kurt Warner 2 yard løb (Jeff Wilkins kick) 17-10  New England Patriots.
STL – TD: Ricky Proehl 26 yard pass fra Kurt Warner (Jeff Wilkins kick) 17-17  udligning. 
NE – FG: Adam Vinatieri 48 yards 20-17  New England Patriots.

36
Super Bowl XXXIX

Super Bowl XXXIX (39) blev afholdt 6. februar 2005 på Alltel Stadium i Jacksonville, Florida. Kampen var imellem New England Patriots og Philadelphia Eagles, og endte med en 24 – 21 sejr til New England Patriots.

WR Deion Branch blev kåret som kampens MVP.

 

39
Rockmaskinen

Rockmaskinen var navnet på et spillested, der fra 1978-1982 lå i Fredens Ark på Christiania. Rockmaskinen var et arnested for den spirende punk-scene i Danmark i slutningen af 1970'erne og starten af 1980'erne. 

Af markante danske bands indenfor genren punk, postpunk og new wave, som frekventerede Rockmaskinen var bl.a. Sods (sen. Sort Sol), Brats (punk- og punk-metal band, der sen. blev til Mercyful Fate), Ballet Mécanique (tidligt Martin Hall band), ADS (punkband med Lars Top-Jensen (sen. Sort Sol) og Stig Pedersen (sen. D-A-D)), City-X, Art in Disorder, No Knox, Before, Martin and the Martians, UCR, Tee Vee Pop, Razorblades, No Fun, Lost Kids, Bollocks, Gate Crashers, Prügelknaben, Pin-Ups, Radar, Feed Back m.fl.

Rockmaskinen har lejlighedsvis været åbnet for koncerter siden stedet lukkede som spillested i 1982. bl.a. i 2008, 2009, 2010, 2011, 2012, 2013, 2014 og 2015  hvor flere af de gamle punkbands genbesøgte spillestedet til en årlig koncert arrangeret via. facebook-gruppen "Gammeltorv 81". Arrangementerne har gået under betegnelsen Nostaligurato – en slet skjult reference til den danske punk- og post-punk festival Nosferatu (festival), der blev afholdt i 1982 og '83.

Noter

Eksterne henvisninger 

 Blog med fotos og video fra Rockmaskinen

Spillesteder i København
Christiania
The Fratellis

The Fratellis er et indierockband fra Glasgow i Skotland.

Medlemmer 
John Lawler (sang, guitar)
Barry Wallace (bas)
Gordon McRory (trommer)

Diskografi

Albums 
Costello Music (2006)
Here We Stand (2007)

DVD-udgivelser 
Edgy In Brixton (2007)

Eksterne henvisninger 

The Fratellis – Officiel hjemmeside

Musikgrupper fra Skotland
Veterinærsygepleje

Veterinærsygepleje er den form for sygepleje, som professionelt udføres af veterinærsygeplejepersonale (dvs. veterinærsygeplejersker, veterinærsygehjælpere og dyrepassere) over for patienter på dyreklinikker, dyrehospitaler og lignende steder.

Ligesom human sygepleje (som udføres af sygeplejersker, sygehjælpere m.fl.) sigter mod at pleje den syge patient og assistere lægen, sigter den veterinære sygepleje mod at pleje det syge dyr og assistere dyrlægen. Veterinærsygeplejens kerneaspekt er at yde patienterne (dyrene) samt disses ejere fysisk og psykisk pleje og omsorg.

Der er mange andre opgaver forbundet med veterinærsygeplejen, som f.eks. sårpleje, temperaturmåling, den teknisk-praktiske assistance under operationer, undersøgelser og lignende. Veterinærsygeplejepersonale passer og overvåger også indlagte patienter og vejleder desuden også dyreejerne i den efterfølgende sygepleje, som ejerne selv skal udføre hjemme.

Derudover omfatter den veterinære sygepleje også praktisk og teoretisk forebyggelse af sygdomme.

Sygepleje
Sundhedsvæsen
Sygepleje
Sygeplejepersonale

Sygeplejepersonale og sundhedsplejepersonale (i daglig tale ofte blot plejepersonale) er en fællesbetegnelse for følgende faggrupper, der beskæftiger sig med pleje (sygepleje og sundhedspleje):

 Ufaglærte stillinger
 Handicaphjælper
 Omsorgsmedhjælper (Udfaset)
 Kortere videregående uddannelse
 Social- og sundhedsassistent (SOSU-assistent)
 Social- og sundhedshjælper (SOSU-hjælper)
 Beskæftigelsesvejleder (Udfaset)
 Hjemmehjælper (Udfaset)
 Plejehjemsassistent (Udfaset)
 Sygehjælper (Udfaset)
 Sygepasser (Udfaset)
 Sygeplejer (plejer) (Udfaset)
 Mellemlang videregående uddannelse
 Diakon, Diakonisse
 Sygeplejerske
 Akutsygeplejerske
 Sundhedsplejerske
 Militære stillinger
 Sygehjælper (militær)
 Sygepasser (militær)

Personale
Bob Stapleton

Bob Stapleton (født 1. april 1958 i Riverside, Californien) er en amerikansk entreprenør og sportsdirektør for Pro Tour-holdet Team High Road (tidligere T-Mobile Team).

Stapleton kom i kontakt med T-Mobile da hans kommunikationsselskab, VoiceStream Wireless blev købt i 2000 af den tyske telegigant Deutsche Telekom for 50 milliarder dollar. Det vil sige at det var den oprindelige pris, men da det endelige køb blev gjort, havde aktierne gået ned og prisen blev lavere. VoiceStream måtte da skifte navn til T-Mobile USA. Bob blev senere involveret i cykling ved at stifte High Road Sports Inc., som administrer T-Mobile Teams kvinde hold.

Efter at Operación Puerto-skandalen berørte store navne som Jan Ullrich og Óscar Sevilla, og efterfølgende udelukkelser, førte til store forandringer i ryttere og støtteapparat, og Stapleton blev udvalgt som holdleder.

Personer fra USA
B in the Mix: The Remixes

B in the Mix: The Remixes er det første remixalbum fra sangerinden Britney Spears. Det blev udgivet i 2005 i to forskellige covers.

Sange 
"Toxic" [Peter Rauhofer Reconstruction Mix Edit] – 6:45
"Me Against the Music" [Justice Extended Remix] (featuring Madonna) – 4:01
"Touch of My Hand" [Bill Hamel Remix] – 5:19
"Breathe on Me" [Jacques Lu Cont's Thin White Duke Mix] – 3:56
"I'm a Slave 4 U" [Dave Audé Slave Driver Mix] – 5:52
"And Then We Kiss" [Junkie XL Remix] – 4:27
"Everytime" [Valentin Remix] – 3:24
"Early Mornin'" [Jason Nevins Remix] – 3:38
"Someday (I Will Understand)" [Hi-Bias Signature Radio Remix] – 3:46
"...Baby One More Time" [Davidson Ospina 2005 Remix] – 4:37
"Don't Let Me Be the Last to Know" [Hex Hector Club Mix Edit] – 8:17

iTunes Deluxe Version
12. "Toxic" [Peter Rauhofer Reconstruction Mix Radio Edit] – 4:29
13. "I'm A Slave 4 U" [Dave Audé Slave Driver Extended Mix] – 7:05
14. "Touch of My Hand" [Bill Hamel Dub] – 7:17

UK version
12. "Stronger" [Mac Quayle Mixshow Edit] – 4:48
13. "I'm Not a Girl, Not Yet a Woman" [Metro Mix] – 5:26

Japansk version
12. "Stronger" [Mac Quayle Mixshow Edit] – 4:48
13. "I'm Not a Girl, Not Yet a Woman" [Metro Mix] – 5:26
14. "Someday (I Will Understand)" [Gota Remix] – 7:17

Britney Spears-album
Album fra 2005
Thorvald Rischel

Richard Thorvald Valdemar Rischel  (23. december 1861 – 29. april 1939) var en dansk ingeniør, driftsbestyrer ved Kalvehavebanen og guitarist. Han er især kendt for sin store samling af guitarnoder, som befinder sig på Det Kongelige Bibliotek og er tilgængelig online – lige til at se på skærmen og skrive ud.

Rischel var elev af den fremmeste guitarist i Danmark i 1800-tallets slutning, komponisten og fotografen Søffren Degen (1816-1885). Derudover spillede han bl.a. sammen med kantoren ved Holmens Kirke, komponisten og pædagogen Adolph Julius Eggers og med den tyske komponist, professor Georg Meier. Rischel trådte sjældent offentligt frem med sit spil, men f.eks. ved Cæciliaforeningen (København) mindefest for Henrik Rung i 1907 ses hans navn i programmet sammen med bl.a. Eggers og frue, Frederik Rung og Frederik Birket-Smith.

Rischels store samling af musik for guitar indeholder trykte noder og noder i håndskrift, hovedsagelig musik for solo guitar samt kammermusik for guitar og et eller flere andre instrumenter. Samlingen er opbygget sammen med eleven Frederik Birket-Smith og består af ca. 1.100 trykte værker og 500 håndskrifter, de fleste afskrifter. De ældste udgaver er to værker af B. Vidal fra ca. 1785, de fleste af resten er af 1800-tals komponister, bl.a. Augado, Call, Carcassi, Carulli, Napoleon Coste, Giuliani, Küffner, Mertz, Pettoletti og Fernando Sor. Også komponister fra det 20. århundrede er repræsenteret, bl.a. Pujol.

Det lykkedes Rischels at påvise, at en kvartet af Franz Schubert for fløjte, bratsch, guitar og cello (Deutsch II.2), som blev fundet i 1918, er en bearbejdelse af den tjekkiske komponist Wenceslaus Matiegkas trio Notturno pour flute, viole et guitare, opus 21, som udkom første gang i Wien i 1807, og hvoraf det eneste kendte eksemplar var i Rischels besiddelse. Derudover skrev han artikler om Napoleon Coste, om guitarens historie i Danmark og om guitarens mensur.

Eksterne kilder/henvisninger 
 Mere om Rischel og Birket-Smiths samling 
 Danmarks Digitale Nodebibliotek

Guitarister fra Danmark
Skudbane

En skudbane for et våben er den kurve, som et affyret projektil følger fra våbnets munding til målet. Jo højere mundingshastighed desto fladere skudbane er mulig.

Se også 
Kasteparabel

Skydevåben
Ballistik
Lyssporsats

En lyssporsats indstøbes i bagenden af et projektil eller en granat med henblik på at gøre det muligt at følge projektilet i skudbanen fra mundingen indtil træfning i målet. Lyssporsatsen antændes af patronens krudtladning ved affyringen.

Ammunition
Ballistik
Dan Mullins

Dan Mullins (født den 15. juni 1978) er en britisk musiker der i 2007 sluttede sig til death/doom metal-bandet My Dying Bride, som afløser af Shaun Taylor-Steels. Før i tiden har Mullins spillet i en række andre bands, som var The Raven Theory, Thine, Bal-Sagoth, Sermon of Hypocrisy, Black Millenium og The Enchanted. Derudover har han også været midlertidig trommeslager i grupperne Kryokill, The Axis of Perdition, Minethorn og Warbastard.

Eksterne henvisninger 
 Dan Mullins minibiografi

Fodnoter 

Heavy metal-musikere fra Storbritannien
My Dying Bride
Trommeslagere fra Storbritannien